
ŠAKIŲ RAJONO SAVIVALDYBĖS  TARYBA

SPRENDIMAS

Dėl PRITARIMO ELEKTRONINIO DIENYNO NAUDOJIMUI Šakių „Aukuro“ PAGRINDINĖJE MOKYKLOJE
2010 m. rugsėjo 23 d. Nr. T-298
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., Švietimo ir mokslo ministro 2008 m. liepos 4 d. įsakymu Nr. ISAK-2008 (Žin., 2008, Nr.81-3227) patvirtinto Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašo 4 p. bei atsižvelgdama į Šakių „Aukuro“ pagrindinės mokyklos 2010 m. rugpjūčio 18 d. prašymą Nr. S - 149, nusprendžia: 

1. Pritarti elektroninio dienyno naudojimui Šakių „Aukuro“ pagrindinės mokyklos 5-10 klasėse.

2. Patvirtinti Šakių „Aukuro“ pagrindinės mokyklos elektroninio dienyno tvarkymo nuostatus (pridedama).
Meras 





Juozas Bertašius




PATVIRTINTA





Šakių rajono savivaldybės tarybos





2010 m. rugsėjo 23 d. sprendimu Nr.T-298       

ŠAKIŲ „AUKURO“ PAGRINDINĖS MOKYKLOS 

ELEKTRONINIO DIENYNO NAUDOJIMO 

NUOSTATAI

I. PASKIRTIS


1.1. Šakių „Aukuro“ pagrindinės mokyklos elektroninio dienyno naudojimo nuostatai skirti vidaus naudojimui.


1.2. Dokumentas nustato Šakių „Aukuro“ pagrindinės mokyklos elektroninio dienyno   (toliau – e-dienynas) pildymo, priežiūros ir administravimo tvarką remiantis  Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašu (2009 m. liepos 10 d. Nr. ISAK-1459).

II. ATSAKOMYBĖ


2.1. Už nuostatų reikalavimų laikymosi priežiūrą atsakingi darbuotojai paskirti direktoriaus įsakymu.


2.2. Tvarkos reikalavimų privalo laikytis mokyklos mokytojai, dirbantis su e-dienynu.

III. MOKYKLOS DARBUOTOJŲ, PRADEDANČIŲ DIRBTI SU E. DIENYNU, VEIKSMAI


3. Mokyklos vadovo paskirti du asmenys (e-dienyno administratorius ir e-dienyno naudojimo nuostatų vykdymo priežiūros vykdytojas) atlieka e-dienyno administravimo ir duomenų tikslinimo darbus.


4. Mokyklos e-dienyno administratorius:


4.1. nuolat tikrina mokytojų sąrašą, papildo jų duomenis ir įrašo trūkstamus;

4.2. sukuria klases ir įrašo klasių vadovus.

5. Klasių vadovai:


5.1. informuoja administratorių apie savo klasės mokinių sąrašo pasikeitimus;


5.2. nuolat tikrina ir tikslina mokinių duomenis, skiria slaptažodžius;


5.3. informuoja tėvus apie  prisijungimo tvarką prie mokyklos e-dienyno;


6. Mokytojai: 


6.1.Sudaro ir sutikrina visas savo mokomojo dalyko grupes;

IV. VEIKSMAI MOKSLO METŲ PRADŽIOJE


7. Per 7  darbo dienas  nuo einamųjų metų rugsėjo mėn. 1 d. (jei keičiasi e-dienyno tiekėjai, per 10 darbo dienų nuo einamųjų metų rugsėjo mėn. 1 d.):



7.1. e-dienyno administratorius ir e-dienyno naudojimo nuostatų vykdymo priežiūros vykdytojas  patikrina informaciją apie mokyklą, mokytojus, klasių ir mokytojų ryšį, prireikus, padaro keitimus. Sukuria naujas klases ir įrašo jų vadovus;



7.2. klasių vadovai patikrina informaciją apie savo klasę, klasėje besimokančius mokinius, padaro pakeitimus. Formuodami naują klasę, atlieka veiksmus aprašytus 5 punkte;



7.3. mokytojai atlieka 6 punkte aprašytus veiksmus.

V. DIENYNO PILDYMAS


8. E-dienyną pildo mokytojai ir klasių vadovai:


8.1.  Dalykų mokytojai:


8.1.1. mokslo metų pradžioje sutikrina savo dalyko grupes (vaikų grupė – tai dalyvaujanti vienoje pamokoje grupė, sudaryta iš vienos arba kelių klasių mokinių);


8.1.2. pildo savo dalyko kiekvienos grupės pamokų aprašymus, namų darbus, pažymius, lankomumą;


8.1.3. vidaus žinutėmis bendrauja su mokinių tėvais, klasių vadovais. Esant reikalui informuoja tėvus apie mokinių elgesį pamokos metu.


8.1.4. pamokos pradžioje ( per pirmas 10 min.)  pažymi neatvykusius mokinius, o iki pamokos pabaigos surašo jos metu gautus pažymius. 


8.1.5. Dėl pateisinamų priežasčių pamokos metu nepadarius visų reikiamų įrašų  e-dienyne, mokytojas tai privalo padaryti iki tos darbo savaitės pabaigos;


8.2. klasių vadovai: 


8.2.1. įrašo savo vadovaujamos klasės mokinių gautus pagyrimus, pastabas, papeikimus;


8.2.2. vidaus žinutėmis bendrauja su klasės mokinių tėvais, mokiniais, mokytojais;


8.2.3. paruošia ataskaitas išeinantiems ir tada šalina juos iš e-dienyno mokinių duomenų sąrašų;


8.2.4. nuolat tikrina ir tikslina tėvų duomenis;


8.2.5. pildo klasės auklėtojo dienyną;


8.2.6. vykdo mokinių lankomumo apskaitą (pateisina per 7 darbo dienas);


8.2.7. neturintiems galimybės naudotis e-dienynu mokinių tėvams, periodiškai (kiekvieną mėnesį) atspausdina mokinio mokymosi sėkmingumo išrašą.  Taip pat atspausdinamos trimestrų ir mokslo metų ataskaitos.


8.3. mokyklos e-dienyno administratorius:


8.3.1. pildo informaciją apie mokytojus, klasių vadovus;


8.3.2. suteikia prisijungimus (vardus ir slaptažodžius) mokytojams;


8.3.3. užrakina ir atrakina pildymo funkcijas;


8.3.4. atlieka e-dienyno klaidų, nusiskundimų analizę ir teikia pasiūlymus dėl e-dienyno tobulinimo mokyklos direktoriui ir e-dienyno kūrėjams.

VI. VEIKSMAI MOKSLO METŲ PABAIGOJE


9. Mokinių ugdymo apskaita per mokslo metus tvarkoma elektroniniame dienyne, o ugdymo procesui pasibaigus, bet ne vėliau kaip iki paskutinės rugpjūčio mėnesio darbo dienos, mokyklos e-dienyno administratorius ir e-dienyno naudojimo nuostatų vykdymo priežiūros vykdytojas iš e-dienyno privalo išspausdinti skyrių „Mokinių mokymosi pasiekimų apskaitos suvestinė“.


10. Išspausdintuose „Mokinių mokymosi pasiekimų apskaitos suvestinėse“  pasirašo klasių vadovai, patvirtindami duomenų juose teisingumą, tikrumą ir deda į bylą, tvarkomą Dokumentų tvarkymo ir apskaitos taisyklių, patvirtintų Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu Nr. ISAK-88 (Žin., 2002, Nr. 5-211; 2005, Nr. 132-4773) nustatyta tvarka.


11. E-dienyno naudojimo nuostatų vykdymo priežiūros vykdytojas patikrina kiekvienos klasės bylą, tvarkomą Dokumentų tvarkymo ir apskaitos taisyklių, patvirtintų Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu Nr. ISAK-88 (Žin., 2002, Nr. 5-211; 2005, Nr. 132-4773) nustatyta tvarka.


12. E-dienyno administratorius ugdymo procesui pasibaigus, bet ne vėliau kaip iki kitų mokslo metų rugsėjo 14 d., „Mokinių mokymosi pasiekimų apskaitos suvestines“ (remiantis rugpjūčio 31 d. duomenimis)  perkelia į skaitmeninę laikmeną ir atiduoda saugoti į archyvą. Teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą.  

VII. KITOS NUOSTATOS


13. Pažymus už praėjusį laikotarpį e-dienyne taisyti galima 10 kalendorinių dienų;


14. Klasių vadovams ar mokytojams prireikus keisti informaciją užrakintose sistemos srityse, būtina raštiškai kreiptis į direktorių ir atsakingą už e-dienyno priežiūrą mokyklos darbuotoją. 


15. Nuo rugsėjo 14 d. iki spalio 1 d. už praėjusių  mokslo metų e-dienyno elektroninėje laikmenoje išsaugotų ir atspausdintų duomenų teisingumo patikrinimą atsako mokyklos direktoriaus įsakymu paskirta grupė ir direktoriaus pavaduotojos ugdymui.

______________________________________________

SUDERINTA

Mokyklos tarybos

2010 m. birželio 7 d. posėdžio 

protokoliniu nutarimu  ( protokolas) Nr.V4-3

